 Bakhonjwa kuSuperSport ababeqeqesha iPirates News24Cape Town Abaqeqeshi ababili ababeqeqesha i-Orlando Pirates, uRuud Krol kanye noRoger De Sa bangabanye bokuqala ukuthi bayamaniswe nomsebenzi wokuqeqesha iSuperSport United ngesizini ezayo.Umqeqeshi weSuperSport okhona njengamanje wamenyezelwa njengomqeqeshi weBafana Bafana ngenyanga edlule kanti usevele usewuqalile umsebenzi wakhe kuleli qembu lesizwe, yize noma emaningi amathuba okuthi uzobe esahleli ebhentshini uma ngabe leli qembu lasePitoli selitholana phezulu nePirates emdlalweni wamanqamu kumqhudelwano weNedbank Cup, nozodlalwa ngoMgqibelo, mhlaka-24 kuJuni.Leli qembu liphinde libe yingxenye yamaqembu adlala emqhudelwaneni weCAF Confederation Cup, kanti kulindeleke ukuthi lenze izinhlelo zokuqasha umqeqeshi omusha ngesizini ezayo.OLUNEY UDABA: Iqembu lePSL selidedele abadlali abaneNgokwemibiko, uKrol uphambili ohlwini lwabaqeqeshi abagaqelwe aMatsatsantsa, nalapho noDe Sa eyingxenye yohlu.Roger unesipiliyoni sokuqeqesha amaqembu afana neSuperSport, usebe semdlalweni isikhathi eside futhi uyazi ukuthi kumele uqhudelane kanjani e-Africa, wazibonakalisa nePirates. Leyo yinto ikilabhu eyibhekile njengamanje, umthombo utshele iPhakaaathi.Kodwa abukeka emaningi amathuba okuthi uKrol kube yindoda ezovala isikhala sikaBaxter, lo mthombo wengeze kanjalo.UDe Sa, nowayengumqeqeshi weBidvest Wits, iPirates kanye ne-Ajax Cape Town, wagcina ukusebenza kuMaritzburg United, kodwa washiya ngoMashi ngemuva kwezinyanga ezimbalwa eqeqesha leli qembu.Ngakolunye uhlangothi, uKrol, nowayengumqeqeshi weqembu lesizwe eNetherlands, usechithe iminyaka emihlanu eyedlule amakilabhini amaningi amakhulu enyakatho ne-Afrika, nokubalwa kuwo i-Espérance de Tunis kanye neCS Sfaxien, kanti uphinde waqeqesha neqembu lesizwe eTunisia. 